Andrea Kristine Ingeborg Caspara Møller

Andrea Kristine Ingeborg Caspara Møller (1819-1872) var en norsk kvinne, gift baronesse (friherreinne) von Racknitz. 

Hun var datter av overlærer ved krigsskolen i Christiania, Ulrik Wilhelm Møller og Benta Regine Mathea Kauffeldt. Hun giftet seg i 1846 i Eppendorf med arkitekt Alexis de Chateauneuf. Han døde i 1853, hvoretter Caspara de Chateaneuf giftet seg på ny i 1866 med den tyske friherre Otto von Racknitz (1829-1913). 

Friherreinnen testamenterte sin formue til to legater (til minne om faren); et til fordel for embetsmannsenker og deres barn, og et til fordel for studenter ved universitetet i Christiania. Både friherre von Racknitz og forfatterinnen Marie Colban ble betenkt med livrenter. 

Friherreinnen døde i Baden-Baden i 1872. Etter eget ønske ble liket brakt til Christiania og bisatt på Krist kirkegård, ved siden av foreldrene.

Referanser 

Adelige nordmenn
Baronesser